



**REPUBLIKA HRVATSKA**

**MEĐIMURSKA ŽUPANIJA**

**OPĆINA SVETI JURAJ NA BREGU**

**OPĆINSKO VIJEĆE**

KLASA:320-02/18-01/03

URBROJ: 2109/16-03-22-2

Pleškovec, 30. lipnja 2022.

Na temelju članka 10. stavak 1. i članka 12. stavak 1. Zakona o poljoprivrednom zemljištu („Narodne novine“, broj 20/18., 115/18., 98/19. i 57/22.), članka 28. Statuta Općine Sveti Juraj na Bregu („Službeni glasnik Međimurske županije“, broj 08/21.), Općinsko vijeće Općine Sveti Juraj na Bregu na svojoj 07. sjednici, održanoj 30. lipnja 2022. godine, donijelo je sljedeće

**I.IZMJENE I DOPUNE ODLUKE**

**O AGROTEHNIČKIM MJERAMA I MJERAMA ZA UREĐENJE I ODRŽAVANJE POLJOPRIVREDNIH RUDINA**

*Članak 5. Odluke o agrotehničkim mjerama i mjerama za uređenje i održavanje poljoprivrednih rudina („Službeni glasnik Međimurske županije“, broj 05/18.)*

**Članak 1.**

Obvezuju se vlasnici i ovlaštenici korištenja poljoprivrednog zemljišta:

* da sa svojeg zemljišta odstrane sve biljne ostatke, a posebno kukuruzovinu, i to odmah poslije žetve odnosno berbe, a najkasnije do 1. travnja tekuće godine
* da na svojem zemljištu poduzimaju mjere sprječavanja zakorovljenosti, i to mehaničkim ili kemijskim sredstvima, radi sprječavanja širenja korova na susjedne parcele
* da na svojem zemljištu provode mjere za zaštitu bilja suzbijanjem bolesti i štetnika radi sprječavanja širenja biljnih bolesti i štetnika, i to sukladno zakonskim propisima
* da zbog zaštite zdravlja stanovništva, prije cvatnje unište ambroziju na poljoprivrednim površinama, međama, uz poljske putove i na neizgrađenom zemljištu
* gnoj i gnojnicu koji dovoze na poljoprivredno zemljište koje se nalazi u građevinskoj zoni i do 200 m od granice građevinske zone naselja, zaoru najkasnije u roku od 24. sata.

**Članak 2.**

Ostale odredbe Odluke o agrotehničkim mjerama i mjerama za uređenje i održavanje poljoprivrednih rudina („Službeni glasnik Međimurske županije“, broj 05/18.) se ne mijenjaju.

**Članak 3.**

Ove I. izmjene i dopune Odluke stupaju na snagu osmog dana od dana objave u „Službenom glasniku Međimurske županije“.

PREDSJEDNIK

Općinskog vijeća

**Anđelko Kovačić**